CELEX: C2005/106/32
Language: el
Date: 2005-04-30 00:00:00
Title: Υπόθεση C-89/05: Αίτηση για την έκδοση προδικαστικής αποφάσεως, που υπέβαλε το House of Lords με διάταξη της 3ης Νοεμβρίου 2004, στην υπόθεση United Utilities plc κατά Commissioners of Customs and Excise

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/17
            
         Αίτηση για την έκδοση προδικαστικής αποφάσεως, που υπέβαλε το House of Lords με διάταξη της 3ης Νοεμβρίου 2004, στην υπόθεση United Utilities plc κατά Commissioners of Customs and Excise
   (Υπόθεση C-89/05)
   (2005/C 106/32)
   Γλώσσα διαδικασίας: η αγγλική
   Με διάταξη της 3ης Νοεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 18 Φεβρουαρίου 2005 το House of Lords, στο πλαίσιο της διαφοράς United Utilities plc και Commissioners of Customs and Excise, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   
               1.
            
            
               Ισχύει η απαλλαγή που προβλέπει το άρθρο 13, στοιχείο Β, περίπτωση στ), της έκτης οδηγίας του Συμβουλίου, της 17ης Μαΐου 1977 (οδηγία 77/388/ΕΟΚ) (1) για τα στοιχήματα, στην περίπτωση που ένα πρόσωπο («ο αντιπρόσωπος») παρέχει υπηρεσίες για λογαριασμό άλλου προσώπου («ο αντιπροσωπευόμενος») συνιστάμενες στην αποδοχή στοιχημάτων πελατών και στην ανακοίνωση στους πελάτες της αποδοχής τους από τον αντιπροσωπευόμενο, στην περίπτωση που: — (α) οι ενέργειες του αντιπροσώπου συνιστούν ένα αναγκαίο βήμα για τη δημιουργία της έννομης σχέσεως της συμβάσεως στοιχήματος μεταξύ του αντιπροσωπευομένου και του πελάτη του και, με τον τρόπο αυτό, ολοκληρώνεται η σύναψη της συμβάσεως του στοιχήματος, αλλά (β) ο αντιπρόσωπος δεν λαμβάνει αποφάσεις όσον αφορά την εκτίμηση των πιθανοτήτων, στην οποία προβαίνει ο αντιπροσωπευόμενος ή, σε ορισμένες περιπτώσεις, τρίτοι, σύμφωνα με τους κανόνες του αθλήματος για το οποίο πρόκειται και (γ) ο αντιπρόσωπος αποφασίζει αν θα δεχθεί ή όχι στοιχήματα για λογαριασμό του αντιπροσωπευομένου, σύμφωνα με κριτήρια που καθορίζει ο αντιπροσωπευόμενος, οπότε ο αντιπρόσωπος δεν έχει διακριτική ευχέρεια;
            
         
      (1)  Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (EE L 145, 13.06.1977, σ. 1).